ai4bharat/Pralekha huggingface dataset:
पंतप्रधान कार्यालय
दक्षिण आफ्रिकेचे राष्ट्रपती भारत दौऱ्यावर आले असतांना पंतप्रधानांचे निवेदन
(नवी दिल्ली, 25 जानेवारी 2019
माननीय राष्ट्रपती रामाफोसा, दक्षिण आफ्रिकेकडून येथे आलेले सर्व मान्यवर, मित्रांनो,
भारताचे घनिष्ठ मित्र राष्ट्रपती रामाफोसा आज आपल्यात उपस्थित आहेत, ही आपल्यासाठी खूप आनंदाची गोष्ट आहे. त्यांच्यासाठी भारत नवा नाही, पण राष्ट्रपती म्हणून त्यांचा हा पहिलाच भारत दौरा आणि आहे त्यांचा हा भारत दौरा आमच्या संबंधतील एका विशिष्ट टप्प्यावर होत आहे. यावर्षी महात्मा गांधीजींची 150 वी जयंती आहे. गेल्या वर्षी नेल्सन मंडेला यांची जन्मशताब्दी होती. आणि गेल्या वर्षी आमच्या राजनैतिक संबंधाचे रौप्य महोत्सवी वर्ष होते. या विशष्ट टप्प्यावर राष्ट्रपती रामाफोसा भारतात आले आहेत. त्यांचा हा भारत दौरा आमच्यासाठी खूप महत्त्वाचा आहे कारण भारताच्या प्रजासत्ताक दिवसाच्या समारंभात ते प्रमुख पाहुणे म्हणून सहभागी होणार आहेत. हा सन्मान आणि गौरव आम्हाला प्रदान केल्याबद्दल संपूर्ण भारत त्यांचा आभारी अहे.
मित्रांनो,
2016 मध्ये मी जेव्हा दक्षिण आफ्रिकेला गेलो होतो, त्यावेळी राष्ट्रपती रामाफोसा यांना मी प्रथम भेटलो. त्यावेळी ते उपराष्ट्रपती होते. त्या पहिल्या भेटीतच भारताप्रती त्यांचा उत्साह आणि स्नेह मी अनुभवला. गेल्या वर्षी दक्षिण आफ्रिकेमध्ये ब्रिक्स परिषदेदरम्यान त्यांच्या शानदार अतिथ्य सत्काराचा अनुभव मी घेतला. सध्या दिल्लीत थंडी आहे मात्र राष्ट्रपती रामाफोसा भारताच्या उबदार स्वागताचा आनंद घेतील, असा विश्वास मला वाटतो. राष्ट्रपती आणि त्यांच्यासोबत आलेल्या प्रतिनिधीमंडळाचे मी भारतात हार्दिक स्वागत करतो.
आज राष्ट्रपतींबरोबरच्या चर्चेत आपल्या संबंधांच्या सर्व पैलूंवर आम्ही चर्चा केली. आपल्याकडील व्यापार आणि गुंतवणूक संबंध अधिक वृद्धींगत होत आहेत. आपल्यातील द्विपक्षीय व्यापार 10 अब्ज डॉलर्सहूनही अधिक आहे. यावर्षी ‘व्हाइब्रंट गुजरात’ मध्ये दक्षिण आफ्रिका सहभागी देश म्हणून सहभागी झाला होता. दक्षिण आफ्रिकेतील गुंतवणूक वाढवण्यासाठी राष्ट्रपती रामाफोसा यांच्या प्रयत्नात भारतीय कंपन्या चढाओढीने सहभागी होत आहेत. दक्षिण आफ्रिकेतील कौशल्य विकासाच्या प्रयत्नातही आम्ही भागीदार आहोत. प्रिटोरियात लवकरच गांधी-मंडेला कौशल्य संस्थेची स्थापना होणार आहे आणि आम्ही दोघे हे संबंध एका नव्या स्तरावर घेऊन जाण्यासाठी प्रतिबद्ध आहोत. म्हणूनच, आज थोड्याच वेळात आम्ही दोन्ही देशांच्या प्रमुख उद्योजकांची भेट घेणार आहोत.
मित्रांनो,
जगाचा नकाशा पाहिला तर लक्षात येते की भारत आणि दक्षिण आफ्रिका, दोघेही हिंदी महासागरात अत्यंत महत्त्वपूर्ण स्थानांवर स्थित आहेत. दोन्ही देश विविधतेने परिपूर्ण लोकशाही देश आहेत. महात्मा गांधी आणि नेल्सन मंडेला यांचे वारसदार आहेत. आणि म्हणूनच आम्हा दोघांचा व्यापक वैश्विक दृष्टीकोन एकमेकांशी साधर्म्य राखणारा आहे. ब्रिक्स, जी-20, इंडियन ओशन रिम असोसिएशन, ईब्सा यासारख्या अने मंचांवर आमच्यातील सहकार्य आणि समन्वय उत्तम आहे. संयुक्त राष्ट्र सुरक्षा परिषदेतील सुधारणांबाबतही आम्ही मिळून काम करत आहेात. राष्ट्रपतींच्या भारत दौऱ्यातील कार्यक्रमात आज एका विशेष कार्यक्रमाचे आयोजन करण्यात आले आहेत. पहिल्या ‘गांधी-मंडेला स्वातंत्र्य व्याख्यानाचे’ आयोजन करण्यात आले आहे. केवळ मीच नाही तर संपूर्ण भारत आणि संपूर्ण दक्षिण आफ्रिका राष्ट्रपतींचे विचार ऐकण्यासाठी उत्सुक आहेत.
मित्रांनो,
उद्या प्रजासत्ताक दिनाला राष्ट्रपती रामाफोसा यांची उपस्थिती आणि प्रमुख पाहुणे म्हणून त्यांचा सहभाग, आपले संबंध अधिक मजबूत करण्यासाठीच्या आमच्या प्रतिबद्धतेचे प्रतीक आहेत. मी पुन्हा एकदा राष्ट्रपतींचे हार्दिक स्वागत करतो.
धन्यवाद!
B.Gokhale/S.Kakade/P.Kor
पंतप्रधान कार्यालय
पंतप्रधानांनी दिल्या छट निमित्त शुभेच्छा
नवी दिल्ली , 20 नोव्हेंबर 2020
पंतप्रधान नरेंद्र मोदी यांनी राष्ट्राला छट पर्वानिमित्त शुभेच्छा दिल्या आहेत.
ट्वीट संदेशात पंतप्रधानांनी शुभेच्छा दिल्या की, ‘छठीमैय्या’ प्रत्येकाला सुख, समृद्धी आणि सुर्यदेवाचे चैतन्य देवो.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
दिग्गज अभिनेते दिलीपकुमार यांच्या निधनाबद्दल उपराष्ट्रपतींनी व्यक्त केला शोक
नवी दिल्ली, 7 जुलै 2021
उपराष्ट्रपती, एम. वेंकैया नायडू यांनी दिग्गज अभिनेते दिलीप कुमार यांच्या निधनाबद्दल तीव्र शोक व्यक्त केला आहे.
दिलीपकुमार यांच्या निधनाबद्दल शोक व्यक्त करताना उपराष्ट्रपती म्हणाले की त्यांच्या निधनाने चित्रपट क्षेत्रात कधीही भरून न येणारी पोकळी निर्माण झाली आहे. असामान्य अभिनेत्याच्या अष्टपैलूत्वाचे स्मरण करीत नायडू म्हणाले, 'महान‘ ट्रॅजेडी किंग’ या नावाने परिचित असूनही, हा दिग्गज अभिनेता सर्वोच्च अष्टपैलू कलाकारांपैकी एक होता आणि सामाजिक नाटकांपासून ते रोमँटिक हिरो सारख्या विविध भूमिका त्यांनी तितक्याच ताकदीने साकारल्या.
चित्रपट क्षेत्रातील त्यांच्या योगदानाची दखल घेत नायडू म्हणाले, "अभिनयाच्या विविध छटांद्वारे अतुलनीय योगदानाबद्दल हिंदी चित्रपटसृष्टीतले काही महान कलाकार त्यांची वाहवा करतात."
त्यांच्या काही महत्त्वाच्या भूमिकांचे स्मरण करीत उपराष्ट्रपती म्हणाले की, अमर, नया दौड़, गंगा जमुना, मधुमती आणि राम और श्याम या चित्रपटांमधील त्यांच्या काही भूमिका कायमच स्मृतीत कोरल्या आहेत. ते म्हणाले, "उपजत कलाकार म्हणजे स्वतःच एक कलासंस्था म्हणून सर्वत्र वाखाणला जातो आणि भारतीय चित्रपटसृष्टीत अभिनय हातोटी आणण्याचे श्रेय त्यांना जाते."
उपराष्ट्रपतींनी दिलीपकुमार यांच्या कुटुंबीयांप्रति तसेच त्यांच्या देश- विदेशातील चाहत्यांप्रति सहानुभूती व्यक्त केली आहे.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
पंतप्रधान कार्यालय
पंतप्रधानांनी कोरोना विषाणू प्रतिबंधात्मक तयारीचा घेतला आढावा
नवी दिल्ली, 3 मार्च 2020
पंतप्रधान नरेंद्र मोदी यांनी कोविड-19 विषाणूचा प्रार्दुभाव रोखण्यासंबंधी तयारीचा आढावा घेतला. पंतप्रधान म्हणाले, “ कोविड-19 विषाणूचा प्रादुर्भाव रोखण्यासंबंधी तयारीचा विस्तृत आढावा घेतला. विविध मंत्रालये आणि राज्य एकत्रितपणे काम करत असून भारतात येणाऱ्या लोकांची तपासणी केली जात आहे आणि त्यांना त्वरित वैद्यकीय सुविधा पुरवली जात आहे. कोणीही घाबरुन जाऊ नये. आपण सर्वांनी एकत्रितपणे काम करण्याची गरज असून स्वत:चा बचाव करण्यासाठी छोट्या परंतु महत्वपूर्ण गोष्टींची काळजी घ्यायला हवी.”
B.Gokhale/S.Kane/P.Malandkar
(Visitor Counter : 100
संरक्षण मंत्रालय
भारतीय नौदलाकडून गोवा मुक्तीच्या हिरक महोत्सवानिमित्त परिसंवादाचे आयोजन
गोवा मुक्तीत सहभागी योद्ध्यांचा राज्यपालांच्या हस्ते सत्कार
गोवा, 14 डिसेंबर 2021
भारतीय नौदलाच्या गोवा क्षेत्राकडून गोवा मुक्तीच्या हिरक महोत्सवानिमित्त परिसंवादाचे आज आयोजन करण्यात आले होते. राज्यपाल पी एस श्रीधरन पिल्लई हे या परिसंवादाचे प्रमुख अतिथी म्हणून उपस्थित होते. याप्रसंगी गोवा क्षेत्राचे ध्वजाधिकारी रिअर अॅडमिरल फिलीपोस जी प्यूनमुटील, नौदलाच्या पश्चिम विभागाचे प्रमुख व्हाईस ऍडमिरल ए बी सिंग यांची उपस्थिती होती.
राज्यपाल पी एस श्रीधरन पिल्लई यांचे उद्घाटन सत्रात बीजभाषण झाले. त्यांनी आपल्या भाषणात गोवा मुक्तीसाठी भारतीय नौदलाने दिलेल्या योगदानाची प्रशंसा केली. अशाप्रकारच्या परिसंवादामुळे जनतेला विशेषतः युवा पिढीला राष्ट्र उभारणीसाठी सशस्त्र दलांनी तसेच मागील पिढ्यांनी दिलेल्या योगदानाची माहिती मिळते, म्हणून अशाप्रकारच्या परिसंवादाची आवश्यकता असल्याचे सांगितले.
व्हाईस ऍडमिरल ए बी सिंग यांनी भारतीय नौदल आणि गोव्याचा विकास हे परस्परपूरक असल्याचे सांगितले. आयएनएस विक्रांत या लढाऊ जहाजाची गोवा मुक्तीतील महती त्यांनी सांगितली. तसेच दाबोळी विमानतळ पूर्णवेळ कार्यरत राहण्यासाठी नौदलाच्या प्रयत्नांची माहिती दिली.
परिसंवादाच्या पहिल्या सत्रात रिअर ऍडमिरल  एस वाय श्रीखंडे यांनी गोवा मुक्तीत सागरी शक्तीचा आढावा घेतला. त्यानंतर गोव्यातील लष्कराचा तळ असलेल्या 2 सिग्न ट्रेनिंग सेंटरचे ब्रिगेडिअर ए एस साहनी आणि कर्नल मानवेंद्र नागाईच यांनी गोवा मुक्तीत भारतीय लष्कराचे योगदान अधोरेखित केले.
दुसऱ्या सत्रात गोवा विद्यापीठाच्या प्राध्यापक डॉ सीमा रिसबूड यांनी ‘गोवा मुक्ती लढा: आझाद गोमन्तक दल आणि दारुगोळा प्रतिकार’ या विषयावर सादरीकरण केले. तर, कमोडोर जॉन्सन ओडक्कल  यांनी गोवा मुक्तीचा भू-राजकीय संदर्भ आणि राष्ट्रीय संदर्भ यात मलबार संदर्भावर प्रकाश टाकला. गोवा विद्यापीठातील प्राध्यापक पराग परब यांनी सादर केलेल्या ‘पोस्ट कोलोनिअल गोवा- सर्वांगीण दृष्टीक्षेप’ने परिसंवादाची सांगता झाली. इतिहास, गोवा मुक्ती आणि गोव्याचा विकास यावर परिसंवादात फलदायी चर्चा झाली. सागरी युद्ध केंद्र, मुंबई येथील संचालक कमोडोर श्रीकांत केसनूर यांनी परिसंवादाचे संचलन केले.
परिसंवादाच्या उद्घाटनाप्रसंगी राज्यपालांच्या हस्ते गोवा मुक्ती लढ्याशी निगडीत सैन्यदलातील योद्ध्यांचा सत्कार करण्यात आला. यात मनीपूर्थ भास्कर नायर, एक्स चीफ इलेक्ट्रीक्ल , दुर्गा बक्ष सिंग चौहान, एक्स चीफ एअर  आणि मानद सब लेफ्टनंट  कंसराज शर्मा यांचा राज्यपालांच्या हस्ते सत्कार करण्यात आला.VK/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
अर्थ मंत्रालय
जी-20 च्या पायाभूत सुविधा कार्यगटाची तिसरी बैठक 26-28 जून 2023 दरम्यान ऋषिकेश इथे होणार
भारताच्या जी-20 अध्यक्षपदाअंतर्गत, जी-20 पायाभूत सुविधा कार्यगटाची तिसरी बैठक, 26 ते 28 जून 2023 दरम्यान उत्तराखंडच्या ऋषिकेश इथे होणार आहे. जी-20 सदस्य गटांचे प्रतिनिधी, निमंत्रित देशांचे प्रतिनिधी आणि आंतरराष्ट्रीय संघटनांचे प्रतिनिधी असे एकूण 63 प्रतिनिधी या बैठकीत सहभागी होतील. या बैठकीत, पायाभूत सुविधा अजेंडयावर तसेच याआधी, मार्च महिन्यात विशाखापट्टणम इथे झालेल्या दुसऱ्या बैठकीतील विषयांवर पुढची चर्चा होईल.
जी-20 पायाभूत सुविधा कार्यगट पायाभूत सुविधांशी संबंधित गुंतवणूक, ज्यात, देशाची संपत्ती म्हणून पायाभूत सुविधा विकसित करणे, उत्तम दर्जाच्या पायाभूत सुविधा विकसित करणे आणि पायाभूत गुंतवणुकीसाठीचे वित्तीय स्त्रोत निर्माण करण्यासाठी अभिनव मार्गांचा शोध घेणे, अशा विविध विषयांचा समावेश राहील. या पायाभूत सुविधा कार्यगटातील चर्चेचे निष्कर्ष जी-20 वित्तीय ट्रॅक प्राधान्यक्रमांमधे समाविष्ट केले जातात तसेच पायाभूत सुविधा विकासाला यामुळे चालनाही मिळते.
पायाभूत सुविधा कार्यगटाच्या तिसऱ्या बैठकीत, 2023 च्या पायाभूत सुविधा अजेंडयानुसार, विविध कार्यप्रवाहांवर चर्चा केली जाईल. यात पहिले प्राधान्य, “भविष्यातील शहरांना वित्तपुरवठा : सर्वसमावेशक, लवचिक आणि शाश्वत” या संकल्पनेसह इतर प्राधान्यक्रमांवरही चर्चा होईल.
या तीन दिवसीय बैठक सत्रात, विविध औपचारिक बैठका आणि प्रतिनिधींसाठी सांस्कृतिक कार्यक्रमही आयोजित करण्यात आले आहेत. या औपचारिक चर्चासत्रासोबतच, सर्व प्रतिनिधी, ऋषिकेशची समृद्ध संस्कृती आणि सुंदर निसर्गदृश्यांचा अनुभव घेतील. तसेच, 28 जून रोजी दुपारी प्रतिनिधींसाठी सहलीचेही आयोजन केले आहे.
पायाभूत सुविधा कार्यगट बैठकीदरम्यान, दोन इतर कार्यक्रमांचे देखील नियोजन केले गेले आहे. 26 जून रोजी आशियाई पायाभूत सुविधा गुंतवणूक बँकेच्या संयुक्त विद्यमाने “शहरांच्या शाश्वत विकासासाठीचा आराखडा ” या उच्चस्तरीय चर्चासत्राचे आयोजन करण्यात आले आहे. बैठकीतील तीन सत्रांमधे G20 निर्णयकर्त्यांना तंत्रज्ञान, इन्फ्रा-टेक आणि डिजिटायझेशनच्या भूमिकेचा शोध घेण्यासह हवामान बदलाच्या संकटापासून संरक्षित राहू शकतील अशा लवचिक पायाभूत सुविधांची उभारणी , जलद शहरीकरण आणि सर्वसमावेशकता अशा विविध आव्हांनांवर चर्चा होईल. इंडोनेशियातील नियोजित शहर, ‘नुसंतारा’ जे जगातील सर्वात मोठे महत्त्वाकांक्षी शहर मानले जाते, ते विकसित करण्यातल्या अनुभव आणि त्यामागचा विशिष्ट दृष्टिकोन देखील प्रतिनिधींना या वेळी ऐकता येईल. अनेक राष्ट्रीय आणि आंतरराष्ट्रीय स्तरावरील तज्ञ या बैठकीत सहभागी होणार आहेत.
27 जून रोजी, ‘भारताला एमआरओ म्हणजेच देखभाल,दुरुस्ती संदर्भातले केंद्र बनवण्याबाबतच्या विषयावर एक गोलमेज परिषद होईल. यात, एमआरओ क्षेत्रात भारताला असलेल्या संधींवर चर्चा होईल. प्रतिनिधींसाठी “रात्री भोज पर संवाद’ चेही आयोजन केले गेले असून, त्यावेळी त्यांना उत्तराखंडच्या समृद्ध सांस्कृतिक वारशाचा आणि स्थानिक खाद्यपदार्थांचा आस्वाद घेण्याची संधी मिळेल. 26 जून 2023 रोजी प्रतिनिधींना "योग रिट्रीट" कार्यक्रमाद्वारे भारताची योगसंस्कृतीही अनुभवता येईल.
पंतप्रधान कार्यालय
भारत-बांग्लादेश आभासी शिखर परिषदेदरम्यान स्वाक्षरी करण्यात आलेल्या सामंजस्य करार/करारांची यादी
भारत-बांग्लादेश आभासी शिखर परिषदेदरम्यान स्वाक्षरी करण्यात आलेल्या सामंजस्य करार/करारांची यादी
|
|
अनु क्र
|
|
सामंजस्य करार/करार
|
|
भारताकडून आदानप्रदान
|
|
बांग्लादेशकडून आदानप्रदान
|
|
1.
|
|
हायड्रोकार्बन क्षेत्रात सहकार्य संदर्भात सामंजस्य व्यवस्था
|
|
बांग्लादेशमधील भारतीय उच्चायुक्त
|
|
अतिरिक्त सचिव , ऊर्जा व खनिज संसाधन विभाग
|
|
2.
|
|
स्थानिक संस्था आणि सार्वजनिक क्षेत्रातील इतर संस्थांमार्फत उच्च प्रभाव सामुदायिक विकास प्रकल्पांच्या अंमलबजावणीसाठी भारतीय अनुदान सहाय्याबाबत सामंजस्य करार -
|
|
बांग्लादेशमधील भारतीय उच्चायुक्त
|
|
सचिव आर्थिक संबंध विभाग
|
|
3.
|
|
सीमेपलीकडील हत्ती संवर्धनाबाबत प्रोटोकॉल
|
|
बांग्लादेशमधील भारतीय उच्चायुक्त
|
|
सचिव, पर्यावरण, वन व हवामान बदल मंत्रालय
|
|
4.
|
|
बरीशाल नगरपालिकेच्या लामचोरी भागात कचरा / घनकचरा विल्हेवाट लावण्यासाठी उपकरणे पुरवठा
|
|
बांग्लादेशमधील भारतीय उच्चायुक्त
|
|
अ. सचिव आर्थिक संबंध विभाग
ब. महापौर , बरीशाल नगरपालिका
|
|
5.
|
|
कृषी क्षेत्रात सहकार्याबाबत सामंजस्य करार
|
|
बांग्लादेशमधील भारतीय उच्चायुक्त
|
|
बांग्लादेशमधील भारतीय उच्चायुक्त
|
|
6.
|
|
राष्ट्रपिता बंगबंधू शेख मुजीबुर रहेमान स्मृती संग्रहालय, ढाका, बांगलादेश आणि राष्ट्रीय संग्रहालय, नवी दिल्ली, भारत दरम्यान सामंजस्य करार
|
|
बांग्लादेशमधील भारतीय उच्चायुक्त
|
|
क्यूरेटर, राष्ट्रपिता बंगबंधू शेख मुजीबुर रहमान स्मारक संग्रहालय, ढाका
|
|
7.
|
|
भारत-बांगलादेश सीईओ फोरमच्या संदर्भ शर्ती
|
|
वाणिज्य सचिव , वाणिज्य आणि उद्योग मंत्रालय
|
|
सचिव, वाणिज्य मंत्रालय
पंतप्रधान कार्यालय
देश मणिपूरच्या जनतेच्या पाठीशी खंबीरपणे उभा आहे: पंतप्रधान
77 व्या स्वातंत्र्यदिनानिमित्त लाल किल्ल्याच्या तटबंदीवरून बोलताना पंतप्रधान नरेंद्र मोदी म्हणाले की संपूर्ण देश मणिपूरच्या जनतेबरोबर आहे. तेथील समस्या शांततेच्या मार्गाने सुटतील असा विश्वास त्यांनी व्यक्त केला.
मणिपूरमध्ये अशांतता आणि हिंसाचार सुरु आहे आणि महिलांच्या प्रतिष्ठेवर हल्ला झाल्याच्या बातम्या येत आहेत असे ते म्हणाले. मणिपूरचे लोक काही काळ शांतता राखत आहेत आणि शांततेची प्रक्रिया पुढे सुरु रहावी असे त्यांनाही वाटत असलयाचे त्यांनी नमूद केले. “तिथल्या समस्या सोडवण्यासाठी राज्य आणि केंद्र सरकार एकत्रितपणे काम करत आहेत आणि यापुढेही करत राहतील” असे ते म्हणाले.
पंतप्रधान कार्यालय
भारताने स्वातंत्र्याच्या 75 व्या वर्षी 750 अब्ज डॉलर्सच्या निर्यातीचा टप्पा पार केल्याबद्दल पंतप्रधानांनी भारताच्या जनतेचे केले अभिनंदन
नवी दिल्ली, 29 मार्च 2023
भारताच्या स्वातंत्र्याच्या 75 व्या वर्षी देशाने 750 अब्ज डॉलर्सच्या निर्यातीचा टप्पा पार केल्याबद्दल पंतप्रधानांनी भारतीय जनतेची प्रशंसा केली आहे.
भारताने स्वातंत्र्याच्या 75 व्या वर्षात 750 अब्ज डॉलरहून अधिक निर्यातीचा टप्पा पार केल्याची माहिती देणारे केंद्रीय वाणिज्य आणि उद्योग मंत्री पीयूष गोयल यांनी केलेले ट्विट शेअर करत पंतप्रधानांनी ट्विट केले आहे:
“या कामगिरीसाठी भारतातील जनतेचे अभिनंदन.
हीच भावना भविष्यात भारताला आत्मनिर्भर बनवेल.”S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 213.72 cr Total Vaccine doses  have been administered so far under Nationwide Vaccination Drive
- 19,93,670 doses administered in last 24 hours
- India's Active caseload currently stands at 52,336
- Active cases stand at 0.12%
- Recovery Rate currently at 98.69%
- 6,032 recoveries in the last 24 hours increases Total Recoveries to 4,38,86,496
- 4,417 new cases recorded in the last 24 hours
- Daily positivity rate 
- Weekly Positivity Rate 
- 88.77 cr Total Tests conducted so far; 3,67,490 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 6 सप्टेंबर 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 213 कोटी 72 लाख मात्रांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.04 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022पासून सुरु करण्यात आली आहे.
भारतातील कोविड उपचाराधीन रुग्णसंख्या आता 52,336 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.12 टक्के आहे. त्यामुळे, भारतातील कोविड रुग्ण बरे होण्याचा दर आता 98.69 टक्के झाला आहे. गेल्या 24 तासांत 6,032 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,86,496 झाली आहे.
गेल्या 24 तासांत, देशात नव्या 4,417 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,67,490 चाचण्या करण्यात आल्या. देशात आतापर्यंत एकंदर 88 कोटी 77 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 2.06% आहे आणि दैनंदिन पॉझिटीव्हिटी दर 1.20 % इतका नोंदला गेला आहे.
इतर अपडेट्स :
- राज्ये आणि केंद्रशासित प्रदेशांकडे अजूनही 5.15 कोटींपेक्षा अधिक लसीच्या न वापरलेल्या उपयोगी मात्रा शिल्लक आहेत.
महत्त्वाचे ट्विट्सS.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
श्रम आणि रोजगार मंत्रालय
अखिल भारतीय तिमाही आस्थापना आधारित रोजगार सर्वेक्षण  च्या पहिल्या फेरीनुसार, 6 व्या आर्थिक जनगणनेच्या  तुलनेत अर्थव्यवस्थेच्या नऊ निवडक क्षेत्रांतील रोजगारात 29% वाढ
नवी दिल्ली, 20 डिसेंबर 2021
केंद्र सरकारने एप्रिल 2021 मध्ये अखिल भारतीय तिमाही आस्थापना आधारित रोजगार सर्वेक्षण  सुरू केले . एप्रिल ते जून 2021 या कालावधीसाठी तिमाही रोजगार सर्वेक्षणाच्या पहिल्या फेरीच्या निकालानुसार, नऊ निवडक क्षेत्रांमध्ये रोजगार वाढून 3.08 कोटी इतका झाला आहे. सहाव्या आर्थिक जनगणनेत  करण्यात आलेल्या नोंदीनुसार या क्षेत्रांमधील यापूर्वीच्या एकूण 2.37 कोटी रोजगारांच्या तुलनेत ही वाढ 29% आहे. माहिती तंत्रज्ञान /बीपीओ क्षेत्रात सर्वाधिक 152 टक्के वाढ नोंदवण्यात आली आहे, तर आरोग्य क्षेत्रात 77 टक्के, शिक्षण क्षेत्रात 39 टक्के, उत्पादन क्षेत्रात 22 टक्के, वाहतूक क्षेत्रात 68 टक्के आणि बांधकाम क्षेत्रात. 42 टक्के वाढ झाली आहे.
वार्षिक श्रम बल सर्वेक्षण  अहवालानुसार, देशातील सर्वसाधारण स्थितीच्या आधारे 15 वर्षे आणि त्याहून अधिक वयाच्या व्यक्तींसाठी अंदाजे बेरोजगारी दर 2017-18 मध्ये 6, 2018-19 मध्ये 5.8 आणि 2019-20 मध्ये 4.8 इतका होता.
रोजगार निर्मिती आणि रोजगार क्षमता सुधारण्याला सरकारचे प्राधान्य आहे. त्यानुसार केंद्र सरकारने देशात रोजगार निर्मितीसाठी विविध पावले उचलली आहेत. केंद्र सरकार पंतप्रधान रोजगार निर्मिती कार्यक्रम , पं. दीनदयाळ उपाध्याय ग्रामीण कौशल्य योजना, दीनदयाळ अंतोदय योजना-राष्ट्रीय नागरी उपजीविका अभियान  आणि प्रधानमंत्री कौशल विकास योजना  सारख्या लक्षणीय गुंतवणूक आणि सार्वजनिक खर्च असलेल्या विविध प्रकल्पांना प्रोत्साहन देत आहे.
केंद्र सरकारने उद्योगांना प्रोत्साहन देण्यासाठी आणि कोविड 19 चे प्रतिकूल परिणाम कमी करण्यासाठी आत्मनिर्भर भारत पॅकेज जाहीर केले आहे. या पॅकेज अंतर्गत सरकार सत्तावीस लाख कोटी रुपयांहून अधिक आर्थिक प्रोत्साहन देत आहे.
6 राज्यांमधील निवडक 116 जिल्ह्यांमध्ये, ग्रामीण भागातील तरुणांसह परत आलेल्या स्थलांतरित कामगारांसाठी आणि अन्य प्रभावित लोकांसाठी रोजगार आणि उपजीविकेच्या संधींना चालना देण्यासाठी सरकारने 20 जून, 2020 रोजी 125 दिवसांचे गरीब कल्याण रोजगार अभियान  देखील सुरू केले आहे.
नियोक्त्यांना सामाजिक सुरक्षा लाभांसह नवीन रोजगार निर्मितीसाठी प्रोत्साहन देण्यासाठी आणि कोविड-19 महामारी दरम्यान झालेले रोजगाराचे नुकसान भरून काढण्यासाठी आत्मनिर्भर भारत पॅकेज 3.0 चा एक भाग म्हणून आत्मनिर्भर भारत रोजगार योजना  1 ऑक्टोबर 2020 पासून लागू करण्यात आली आहे
रस्त्यावरील विक्रेत्यांना खेळते भांडवल कर्ज पुरवण्यासाठी पंतप्रधान स्वनिधी  योजना 1 जून 2020 रोजी सुरू करण्यात आली आहे.
स्वयंरोजगाराला चालना देण्यासाठी सरकार प्रधानमंत्री मुद्रा योजना  सारखे अनेक उपक्रम राबवत आहे.
या उपक्रमांव्यतिरिक्त, सरकारच्या विविध प्रमुख कार्यक्रमांचा उत्तम रोजगाराच्या संधी निर्माण करण्यावर भर आहे.
श्रम आणि रोजगार मंत्रालयाचे राज्यमंत्री रामेश्वर तेली यांनी आज लोकसभेत ही माहिती दिली.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
सॅफ्रॉन कंपनी समूहाचे प्रमुख रॉस मॅकइन्स यांनी पंतप्रधानांची भेट घेतली
नवी दिल्ली, 20 एप्रिल 2023
सॅफ्रॉन कंपनी समूहाचे प्रमुख रॉस मॅकइन्स यांनी काल पंतप्रधान नरेंद्र मोदी यांची भेट घेतली.
पंतप्रधान कार्यालयाच्या ट्विट संदेशात म्हटले आहे:
“सॅफ्रॉन कंपनी समूहाचे प्रमुख रॉस मॅकइन्स यांनी काल पंतप्रधान नरेंद्र मोदी यांची भेट घेतली. वेगाने विकसित होणाऱ्या भारतीय हवाई क्षेत्रविषयक बाजारामुळे या क्षेत्रात कार्यरत कंपन्यांसाठी अमर्याद संधी निर्माण झाल्या आहेत. संरक्षण तसेच अवकाश क्षेत्रात सॅफ्रॉनशी तंत्रज्ञानविषयक भागीदारीबाबत देखील चर्चा झाली.”
S.Kakade/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ऊर्जा मंत्रालय
एनटीपीसीची 295.4 बिलियन युनिट उत्पादनासह 11.6% वाढ नोंदवत लक्षणीय कामगिरी
नवी दिल्ली, 3 जानेवारी 2023
- एनटीपीसीने एप्रिल-डिसेंबर 2022 दरम्यान एकेरी आधारावर 254.6 बिलियन युनिट वीज उत्पादन केले, जे मागील वर्षाच्या तुलनेत 16.1% ने जास्त आहे.
- एनटीपीसीने 14.6 एमएमटी उत्पादन साध्य करून कॅप्टिव्ह खाणींमधून कोळसा उत्पादनात अभूतपूर्व वाढ दर्शवली आहे.
- एनटीपीसी समूहाची स्थापित क्षमता 70824 मेगावॉट आहे
- कंपनीने 3 गिगावॉट नवीकरणीय क्षमता पार केली.
एनटीपीसी या भारतातील सर्वात मोठ्या वीज निर्मिती कंपनीने एप्रिल-डिसेंबर 2022 या कालावधीत 295.4 बिलियन युनिट्स चे उत्पादन करत मागील वर्षाच्या याच कालावधीच्या तुलनेत 11.6% वाढ नोंदवली. एकेरी आधारावर, एनटीपीसीने एप्रिल-डिसेंबर 2022 दरम्यान 254.6 बिलियन युनिट्स वीजनिर्मिती ,करत मागील वर्षाच्या तुलनेत 16.1% वाढ नोंदवली आहे.
कोळसा प्रकल्पांनी आर्थिक वर्ष 23 मध्ये 9-महिन्याच्या कालावधीसाठी 73.7% पीएलएफ नोंदविला होता, जो आर्थिक वर्ष 22 मध्ये याच कालावधीत 68.5% होता. एनटीपीसीची उत्कृष्ट कामगिरी एनटीपीसीचे अभियंते, कार्यान्वयन आणि देखभाल पद्धती आणि एनटीपीसी प्रणाली यांच्या कौशल्याची साक्ष आहे.
तसेच, एनटीपीसी ने 14.6 एमएमटी उत्पादन साध्य करून कॅप्टिव्ह खाणीतून कोळसा उत्पादनात अभूतपूर्व वाढ दर्शविली आहे, जी मागील वर्षाच्या याच कालावधीच्या तुलनेत 51% आहे.
एनटीपीसी समूहाची स्थापित क्षमता 70824 मेगावॅट आहे. अलीकडेच, कंपनीने नवीकरणीय क्षमतेचा 3 गिगावॉटचा टप्पा ओलांडला आहे.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124
पंतप्रधान कार्यालय
पंतप्रधान आणि फ्रान्सचे अध्यक्ष यांच्या भेटीबाबतचे प्रसिद्धी पत्रक
कोपनहेगनमधील दुसऱ्या भारत-नॉर्डिक शिखर परिषदेहून परतताना 4 मे 2022 रोजी पंतप्रधान नरेंद्र मोदी यांनी फ्रान्सचा अधिकृत दौरा केला.
2. पॅरिसमध्ये पंतप्रधानांनी फ्रान्सचे अध्यक्ष महामहिम इमॅन्युएल मॅक्रॉन यांच्याबरोबर आणि प्रतिनिधी स्तरावरही भेट घेतली. संरक्षण सहकार्य, अंतराळ, नील अर्थव्यवस्था, नागरी आण्विक मुद्दे आणि नागरीकांचे परस्पर संबंध यासह अनेक द्विपक्षीय मुद्द्यांवर उभय नेत्यांनी चर्चा केली.
3. प्रादेशिक आणि जागतिक सुरक्षेच्या दृष्टिकोनाचा उभयतांनी आढावा घेतला आणि भारत-फ्रान्स धोरणात्मक भागीदारी जागतिक हितासाठी एक शक्ती बनवण्यासाठी एकत्र काम करण्याच्या उपायांवर दोन्ही नेत्यांनी चर्चा केली. पंतप्रधानांच्या फ्रान्स दौऱ्याने केवळ दोन्ही देशांमधीलच नव्हे तर दोन्ही नेत्यांमधील दृढ मैत्री आणि सद्भावना दिसून आली.
4. पंतप्रधानांनी राष्ट्राध्यक्ष मॅक्रॉन यांना लवकरात लवकर भारत भेटीवर यावे साठी आमंत्रित केले.
5. इथे पाहू शकत असलेले संयुक्त निवेदन दोन्ही नेत्यांच्या चर्चेनंतर जारी करण्यात आले.
दूरसंचार आणि माहिती तंत्रज्ञान मंत्रालय
‘हर घर तिरंगा’ अभियानाबाबत जनतेला अधिक माहिती देण्यासाठी टपाल विभागाच्या महाराष्ट्र परिमंडळाकडून विविध उपक्रमांचे आयोजन
महाराष्ट्रातील टपाल कार्यालयांना, 6,18,000 हून अधिक राष्ट्रध्वज पुरवले, आतापर्यंत 2,86,000 ध्वजांची विक्री, 24 प्रभात फेऱ्यांचे होणार आयोजन
‘हर घर तिरंगा अभियान’ : देशातील प्रत्येक टपाल कार्यालयाचे कामकाज येत्या स्वातंत्र्यदिनापर्यंत सर्व सुटीच्या दिवसांसह दररोज सुरु राहणार
तुमच्या जवळच्या टपाल कार्यालयातून तिरंगा ध्वज खरेदी करा आणि हर घर तिरंगा अभियानात सहभागी व्हा
‘हर घर तिरंगा’ अर्थात घरोघरी तिरंगा अभियानाअंतर्गत राष्ट्रध्वजांची विक्री तसेच वितरण प्रक्रिया सुलभतेने पार पाडता यावी म्हणून महाराष्ट्रासह देशातील सर्व टपाल कार्यालयांचे कामकाज या वर्षीच्या स्वातंत्र्य दिनापर्यंत सुटीच्या दिवसांसह दररोज सुरु राहणार आहे. महाराष्ट्र परिमंडळाचा विस्तार लक्षात घेतला तरी या मंडळातील 10,939 टपाल कार्यालयांना विक्रीसाठी राष्ट्रध्वज पुरविण्यात येणार आहेत. या टपाल कार्यालयांना सुमारे सहा लाख अठरा हजारांहून अधिक राष्ट्रध्वज पुरवण्यात आले असून त्यापैकी दोन लाख शहाऐंशी हजार ध्वजांची आतापर्यंत विक्री देखील झाली आहे. राज्यात डाव्या विचारसरणीच्या कट्टरपंथीयांचा प्रभाव असलेल्या भागातील टपाल कार्यालयांना देखील तिरंगा ध्वजाच्या विक्री मोहिमेत सहभागी करून घेण्यात आले आहे.
लोकांना या अभियानात भाग घेण्यासाठी प्रोत्साहन देण्याच्या उद्देशाने विविध टपाल कार्यालयांमध्ये हर घर तिरंगा अभियानाची माहिती देणारे फलक तसेच सेल्फी बोर्ड लावण्यात आले आहेत. महाराष्ट्र तसेच गोवा येथील नागरिकांना हर घर तिरंगा अभियानाचे महत्त्व समजावून सांगण्यासाठी टपाल विभागाच्या महाराष्ट्र परिमंडळातर्फे 24 प्रभात फेऱ्यांचे देखील आयोजन करण्यात आले आहे.
या सार्वजनिक अभियानाला पाठींबा देण्यासाठी देशभरातील सर्व टपाल वितरण कार्यालये तसेच टपाल विभागाच्या इतर महत्त्वाच्या कार्यालयांचे कामकाज देखील विशिष्ट मर्यादेसह सुरु राहील.
या कालावधीत, 7, 9 आणि 14 ऑगस्ट रोजी येत असलेल्या सार्वजनिक सुट्ट्यांच्या दिवशी देखील, प्रत्येक टपाल कार्यालयातील किमान एक खिडकी सुरु ठेवून जनतेला राष्ट्रध्वजाची विक्री करण्यासाठी विशेष व्यवस्था करण्यात येणार आहे. सर्व टपाल वितरण कार्यालयांमध्ये राष्ट्रध्वजांच्या वितरणासाठी देखील विशेष व्यवस्था करण्यात येणार आहे.